El Espejo Negro representa ‘Espejismo’ a la Casa Municipal de Cultura
27 de febrer 2020

La delegació de Cultura ofererirà este divendres, 28 de febrer, l'obra _Espejismo_, de la companyia El Espejo Negro, creada per l'andalús, Ángel Calvente, que amb esta representació endinsarà el públic en allò més profund per a mostrar-los els seus pecats i misèries. Este teatre de titelles començarà a les 21.30 hores a la Casa Municipal de Cultura i és per a tots els públics, amb un preu de 7 euros l’entrada.​![](/media/y5dhwvhh/34_c_cartel_espejismo.jpg)

  

El públic, com la innocent Alícia, travessarà el cristall endinsant-se en el més profund de l'Espejo Negro: un món fosc on reina la llum, on residixen criatures elegants, irreverents, tendres, perverses, solitàries, provocadores, ànimes plenes d'humor corrosiu i burleta. Un androgin i extravagant personatge eixit de les tenebres, ajudat per tres marionetistes, ens submergirà en un món paral·lel des de l'altre costat del cristall. Este és un espill que deforma el que veu per a mostrar-nos, sense pudor, els nostres pecats i misèries. Música, llum, foscor, objectes, marionetes i actors ixen i entren de l'espill; un espill que els atraparà per a devorar-los sencers, com un gran forat negre. ​

La companyia d'Ángel Calvente, amb una experiència de trenta anys, és un dels principals exponents de les possibilitats del teatre de titelles tant per a adults com per a xiquets i xiquetes. Els seus muntatges han sigut vistos en programacions i festivals d'Europa, Amèrica i Àsia. A més, ha aconseguit fer-se amb un gran nombre de premis. Concretament, esta obra, ha rebut el premi al millor espectacle de la Fira de Palma, en la 36é edició dels Premis Fira d'Arts Escèniques Palma del Río 2019 i en els IV Premis Ateneo Teatro de Màlaga 2019, una sèrie de premis com al millor espectacle teatral, direcció, a la millor obra original i al millor disseny d'il·luminació. ​

La venda anticipada de les entrades podrà fer-se en internet, a través del lloc web www.servientradas.com o telefonant al 902 010 284.

*   [](http://www.facebook.com/sharer.php?u=https://aytosagunto.es/va/actualitat/el-espejo-negro-representa-espejismo-a-la-casa-municipal-de-cultura/ "Facebook")
*   [](http://twitter.com/share?url=https://aytosagunto.es/va/actualitat/el-espejo-negro-representa-espejismo-a-la-casa-municipal-de-cultura/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-espejo-negro-representa-espejismo-a-la-casa-municipal-de-cultura/ "Linked In")
*   [](mailto:?body=https://aytosagunto.es/va/actualitat/el-espejo-negro-representa-espejismo-a-la-casa-municipal-de-cultura/)